ddrg/super_eurlex huggingface dataset:
(9)

Sellaisesta muuntogeenisestä rapsista valmistettu öljy, joka on saatu a) rapsilinjasta Ms8 ja sen kaikista tavanomaisista risteytyksistä, b) rapsilinjasta Rf3 ja sen kaikista tavanomaisista risteytyksistä ja c) hybridiyhdistelmästä Ms8xRf3, on saatettu markkinoille uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (2) 5 artiklan mukaisesti. Sen vuoksi siihen sovelletaan muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (3) 8 artiklassa asetettuja vaatimuksia, ja se voidaan saattaa markkinoille ja sitä voidaan käyttää yhteisön muuntogeenisten elintarvikkeiden ja rehujen rekisterissä mainituilla ehdoilla.
(3)

Romania on ilmoittanut komissiolle 23 päivänä helmikuuta 2007 päivätyllä kirjeellä asetuksen (EY) N:o 1493/1999 16 artiklassa ja asetuksen (EY) N:o 1227/2000 19 artiklassa tarkoitetut tiedot. Näiden tietojen perusteella voidaan todeta, että Romania on laatinut selvityksen.
(3)

Bulgaria on ilmoittanut komissiolle 10 ja 17 päivänä tammikuuta 2007 päivätyillä kirjeillä asetuksen (EY) N:o 1493/1999 16 artiklassa ja asetuksen (EY) N:o 1227/2000 19 artiklassa tarkoitetut tiedot. Näiden tietojen perusteella voidaan todeta, että Bulgaria on laatinut selvityksen.
12)

Korvataan liitteessä VI oleva 1 artikla seuraavasti: ”1 artikla 1. Toimihenkilöllä, jonka palvelussuhde päättyy lopullisesti muun syyn kuin kuoleman tai työkyvyttömyyden vuoksi, on oikeus saada palveluksesta erotessaan: a) jos hän on ollut palveluksessa alle vuoden ajan, eroraha, joka on kolme kertaa peruspalkasta vanhuuseläkemaksuina pidätetty määrä vähennettynä määrillä, jotka on mahdollisesti maksettu henkilöstösääntöjen 90 ja 131 artiklan nojalla; b) muissa tapauksissa hänellä on oikeus: 1) siirrättää virastolta saamiaan vanhuuseläkeoikeuksia varsinaisena siirtopäivänä vastaava vakuutusmatemaattinen arvo sen hallintoelimen tai organisaation eläkekassaan tai siihen eläkekassaan, josta hän saa vanhuuseläkeoikeuksia palkattuna työntekijänä tai itsenäisenä ammatinharjoittajana, tai 2) saada kyseistä etua vastaavan vakuutusmatemaattisen arvon suuruinen suoritus valitsemaansa yksityiseen vakuutusjärjestelmään tai eläkerahastoon, joka takaa, että i) pääomaa ei palauteta; ii) kuukausieläke maksetaan aikaisintaan 60 vuoden iän täyttämisestä ja viimeistään 65 vuoden iän täyttämisestä lukien; iii) perhe-eläkkeenä tai eloon jääneille maksettavat korvaukset suoritetaan; iv) siirto toiseen vakuutusjärjestelmään tai rahastoon hyväksytään ainoastaan i, ii ja iii alakohdassa kuvatuin ehdoin. 2. Poiketen siitä, mitä 1 kohdan b alakohdassa säädetään, toimihenkilöllä, joka palvelukseen tultuaan on suorittanut eläkeoikeuksiensa perustamiseksi tai säilyttämiseksi maksuja kansalliseen eläkejärjestelmään tai valitsemaansa yksityiseen vakuutusjärjestelmään tai eläkerahastoon, jotka täyttävät 1 kohdassa mainitut ehdot, ja joka eroaa lopullisesti tehtävistään muusta syystä kuin kuoleman tai työkyvyttömyyden johdosta, on palveluksesta erotessaan oikeus erorahaan, joka vastaa viraston palveluksessa ollessa saatujen eläkeoikeuksien vakuutusmatemaattista arvoa. Näissä tapauksissa eläkeoikeuksien perustamiseksi tai säilyttämiseksi kansalliseen eläkejärjestelmään maksetut määrät vähennetään erorahasta 90 tai 131 artiklan nojalla. 3. Kun toimihenkilö eroaa lopullisesti tehtävistään erottamisen johdosta, eroraha tai tapauksen mukaan siirrettävää määrää vastaava vakuutusmatemaattinen arvo vahvistetaan kuitenkin henkilöstösääntöjen 146 artiklan mukaan tehtävällä päätöksellä.”
3.

Korvataan c alakohta seuraavasti: ”c) jos kasveissa on tuotantopaikalla havaittu merkkejä kasvintuhoojasta, kasvintuhoojan hävittämiseksi on toteutettu tarkoituksenmukaiset menettelyt, jotka sisältävät ainakin seuraavaa: i) tartunnan saaneet kasvit ja niistä kahden metrin säteellä olevat kaikki tartunnalle alttiit kasvit, niiden kasvualustat ja kasvijätteet, on tuhottu, ii) kaikkien tartunnan saaneista kasveista 10 metrin säteellä olevien tartunnalle alttiiden kasvien ja tartunnalle alttiista erästä mahdollisesti jäljellä olevien kasvien osalta: — kasvit on säilytetty tuotantopaikalla, — virallisia lisätarkastuksia on tehty vähintään kaksi kertaa kolmen kuukauden kuluessa hävittämistoimenpiteiden aloittamisesta kasvien aktiivisessa kasvuvaiheessa, — kasveja ei ole tämän kolmen kuukauden aikana käsitelty mitenkään kasvintuhoojan aiheuttamien oireiden poistamiseksi, — kasvit on näissä virallisissa tarkastuksissa havaittu vapaiksi kasvintuhoojasta, iii) kaikille muille tuotantopaikalla oleville tartunnalle alttiille kasveille on tehty tehokkaita virallisia uusintatarkastuksia löydöksen jälkeen ja kasvit on näissä tarkastuksissa havaittu vapaiksi kasvintuhoojasta, iv) kahden metrin säteellä tartunnan saaneista kasveista on toteutettu asianmukaisia kasvinsuojelutoimenpiteitä.”
(2)

Alueiden komiteassa on vapautunut kaksi jäsenen paikkaa Eberhard SINNERin erottua ja Helmut HOLTERin toimikauden päätyttyä. Alueiden komiteassa on vapautunut varajäsenen paikka, kun Emilia MÜLLER on nimetty jäseneksi. Toinen varajäsenen paikka on vapautunut Sylvia BRETSCHNEIDERin erottua,
(3)

Jos kyseisiä tuholaisia kulkeutuisi yhteisöön, on näistä toimenpiteistä huolimatta tärkeää, että käytössä on vielä muita varotoimenpiteitä, jotta estetään taudin leviäminen yhteisössä. Tämän vuoksi on aiheellista tarkistaa elävien mehiläisten ja kimalaisten yhteisön sisäiseen kauppaan tarkoitettua todistusta, jotta siihen voidaan lisätä pienen pesäkuoriaisen ja Tropilaelaps-punkin aiheuttamia tartuntoja koskevia, eläinten terveyteen liittyviä vaatimuksia.
Toiseksi mitä tulee analogiaan sellaisen velkojan kanssa, joka on velallisen hankkija, on tärkeä huomata, että tällaisen velkojan saatavat ja valtion saatavat ovat luonteeltaan olennaisesti erilaisia. Koska hankkijalla on yksinomaan sopimusperustainen suhde maksukyvyttömään yritykseen, on totta, että se voisi kärsiä kauppakumppanin menettämisen vuoksi. Jos maksukyvytön yritys puretaan tai myydään, hankkija joutuu etsimään uuden asiakkaan tai tekemään sopimuksen uuden omistajan kanssa. Riski on suurempi, jos hankkija on merkittävästi riippuvainen maksukyvyttömästä yrityksestä. Tällaisen velkojan suhteen pätee, että sitä ohjaavat tulevat näkymät. Sen sijaan valtion suhteet maksukyvyttömään yritykseen ovat julkisoikeudellisia, jolloin ne eivät riipu osapuolten tahdosta. Mikä tahansa uusi omistaja, jotka ottaa haltuunsa puretun yrityksen omaisuuden, on automaattisesti verovelvollinen. Lisäksi valtio ei ole koskaan riippuvainen yhdestä ainoasta veronmaksajasta. Tärkein argumentti on kuitenkin, että valtiota eivät veronkannossa ohjaa kannattavuusnäkymät eikä se tällöin toimi kaupallisesti eikä kaupallisin motiivein. Mainittu analogia ei näin ollen ole perusteltu.
a)

jäseniksi: — Jan KUBATA, Mayor of the City of Ústí n. Labem, Petr GANDALOVIČin tilalle, — Juraj THOMA, Mayor of the City of České Budějovice, Jaroslav HANÁKin tilalle, — Helena LANGŠÁDLOVÁ, Vice-mayor of the Municipality of Černošice, Středočeský kraj, Helena LANGŠÁDLOVÁn, Mayor of the Municipality of Černošice, Středošeský kraj, tilalle, — Jiří BYTEL, Tomáš ÚLEHLAn tilalle;
1.

Kaikille MMA:ille jaetaan 195 miljoonan euron A-määräraha erityisesti yhtenäisissä ohjelma-asiakirjoissa tarkoitettujen aloitteiden rahoittamiseen, mukaan lukien köyhyyden torjumiseksi toteutettavat sosiaalisen kehityksen ja ympäristönsuojelun ensisijaiset toimet. Yhtenäisissä ohjelma-asiakirjoissa on tarvittaessa kiinnitettävä erityistä huomiota toimiin, joiden tarkoituksena on vahvistaa tukea saavien MMA:iden hallintoa ja institutionaalisia valmiuksia, sekä suunniteltujen toimien todennäköiseen aikatauluun silloin kun tällä on merkitystä. A-määrärahojen jaossa on otettava huomioon asukasmäärä, bruttokansantulo, aiemmista EKR:istä myönnettyjen määrärahojen määrä ja käyttö, maantieteellisestä eristyneisyydestä johtuvat erityisongelmat sekä 3 artiklassa tarkoitetut vähiten kehittyneiden maiden rakenteelliset ja muut esteet. Varoja myönnetään ainoastaan, jos niitä voidaan käyttää tuloksellisesti. Varojen myöntämiseen liittyvässä päätöksenteossa olisi noudatettava toissijaisuusperiaatetta. Periaatteessa määräraha myönnetään MMA:ille, joiden henkeä kohden laskettu bruttokansantulo on käytettävissä olevien tilastotietojen mukaan enintään yhtä suuri kuin yhteisön henkeä kohden laskettu bruttokansantulo.
c)

Jolleivät osapuolet erityisesti muuta sovi, osapuolten julkistamattomaan tietoon sovelletaan seuraavia sääntöjä: 1) Osapuolen toimittaessa toiselle osapuolelle suorien yhteistyötoimien täytäntöönpanon edellyttämiä tietoja sen on yksilöitävä tiedot, jotka se haluaa pitää julkistamattomina. 2) Vastaanottava osapuoli voi omalla vastuullaan toimittaa julkistamattomat tiedot omille elimilleen tai niiden palveluksessa oleville henkilöille tämän sopimuksen täytäntöönpanoon liittyviä erityistarkoituksia varten. 3) Vastaanottava osapuoli voi levittää julkistamatonta tietoa laajemmin kuin c alakohdan 2 alakohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan hankittaessa kirjallinen suostumus tällaista laajempaa levitystä varten, ja kumpikin osapuoli antaa tällaisen suostumuksen omien lakiensa ja määräystensä sallimissa rajoissa. 4) Tämän sopimuksen mukaisesti järjestettävien seminaarien, kokousten, henkilöstön palvelukseen ottamisen ja välineistöjen käytön myötä saatava tieto on pidettävä luottamuksellisena, jos tiedon antaja pyytää sen välittämisen yhteydessä vastaanottajaa säilyttämään tiedon luottamuksellisena c alakohdan 1 alakohdan mukaisesti. 5) Jos osapuoli toteaa, että se ei voi tai että on aiheellista epäillä, ettei se tulevaisuudessa voi noudattaa tietojen levittämiselle 2 kohdan c alakohdassa asetettuja rajoituksia ja ehtoja, sen on ilmoitettava asiasta viipymättä toiselle osapuolelle. Osapuolet neuvottelevat tämän jälkeen sopivasta toimintatavasta.
(1)

Elävien eläinten, siemennesteen, alkioiden, munasolujen ja eläinperäisten tuotteiden yhteisöön tuontiin liittyvistä eläinlääkärintodistuksista ja terveystodistuksista on nykyisin erittäin monia erilaisia kaavakemalleja, jotka on vahvistettu kymmenissä eri säädöksissä. Vaikka todistusmallit eroavat ulkoasultaan, niiden sisältö toimitettavien tietojen osalta on hyvin samanlainen. Kolmansien maiden viranomaisten olisi paljon yksinkertaisempaa käyttää todistuksia, jos nykyiset mallit yhdenmukaistettaisiin.
”LIITE

ELIMET, JOIDEN PALVELUKSESSA OLEVILLA TUTKIJOILLA ON OIKEUS KÄYTTÄÄ SALASSAPIDETTÄVIÄ TIETOJA TIETEELLISIIN TARKOITUKSIIN

Euroopan keskuspankki

Espanjan keskuspankki

Italian keskuspankki

Cornell-yliopisto (New Yorkin osavaltio, Amerikan yhdysvallat)

Valtiotieteen laitos, Baruch College, City University of New York (New Yorkin osavaltio, Amerikan yhdysvallat)

Saksan keskuspankki

Työllisyystutkimukset-yksikkö, Euroopan komission työllisyys-, sosiaali- ja tasa-arvoasioiden pääosasto

Tel Avivin yliopisto (Israel)

Maailmanpankki

Terveyden ja hyvinvoinnin keskus (Center of Health and Wellbeing – CHW), Woodrow Wilson School of Public and International Affairs, Princeton University (New Jersey, Amerikan yhdysvallat)

Chicagon yliopisto (University of Chicago (UofC), Illinois, Amerikan yhdysvallat)

Taloudellisen yhteistyön ja kehityksen järjestö (OECD)

Kanadan tilastokeskuksen perheitä ja työtä koskevan tutkimuksen osasto (Family and Labour Studies Division of Statistics Canada, Ottawa, Ontario, Kanada)

Euroopan komission yhteisen tutkimuskeskuksen pääosaston yhteydessä oleva Ekonometria ja petostentorjunnan tilastot -yksikkö

Euroopan komission yhteisen tutkimuskeskuksen pääosaston yhteydessä oleva Eurooppalaisen tutkimusalueen tukitoimet -yksikkö”
(6)

Ranska on ilmoittanut, että se ottaisi käyttöön uutta, päätöksessä 2006/804/EY määrättyjen päästötasojen mukaista sotilaallista laitteistoa heti kun uutta teknologiaa on saatavilla; kun otetaan huomioon teknologian kehittämiseen tarvittava aika, Ranska on ilmoittanut, että se saattaa haluta hakea kolmen vuoden jatkoaikoja tälle poikkeukselle enintään vuoteen 2020 asti. Tällainen poikkeus pysyy kuitenkin poikkeuksena, ja sen jatkaminen on joka kerta perusteltava asianmukaisesti ja jatkamisen on oltava tarpeellinen.
FI Euroopan unionin virallinen lehti C 111/5

NEUVOSTON PÄÄTÖS,

tehty 8 päivänä toukokuuta 2007,

arkkitehtikoulutuksen neuvoa-antavan komitean varsinaisten jäsenten ja varajäsenten nimeämisestä

(2007/C 111/04)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon liittymisasiakirjan ja erityisesti sen 51 artiklan 1 kohdan,

ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY (1) ja erityisesti sen 3 ja 4 artiklan,

sekä katsoo seuraavaa:

Mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja jokaiselle asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta ja se päättyy ennen kolmivuotiskauden päättymistä jäsenen erotessa tai kuollessa tai jos hänen tilalleen nimetään uusi jäsen; uusi jäsen nimetään tällöin jäljellä olevaksi toimikaudeksi.

Neuvosto on 9 päivänä maaliskuuta 2006 tekemällään päätöksellä (2) nimennyt arkkitehtikoulutuksen neuvoa-antavan komitean varsinaiset jäsenet ja varajäsenet päätöksen tekemispäivästä alkavaksi kolmen vuoden toimikaudeksi.

Bulgarialaiset ja romanialaiset asiantuntijat on nimettävä niiden jäsenten toimikauden päättymiseen saakka, jotka hoitavat tehtäviään näiden maiden liittymisajankohtana, ja nämä jäsenvaltiot ovat esittäneet ehdokkaat.

Kahden muun jäsenvaltion hallitukset ovat esittäneet ehdokkaat varsinaisten jäsenten ja varajäsenten nimeämistä tai korvaamista varten,

ON PÄÄTTÄNYT SEURAAVAA:

Ainoa artikla

Nimetään seuraavat henkilöt arkkitehtikoulutuksen neuvoa-antavan komitean varsinaisiksi jäseniksi ja varajäseniksi toimikaudeksi, joka alkaa tämän päätöksen tekemispäivästä ja päättyy 9 päivänä maaliskuuta 2009:

A. Ammatissa toimivat arkkitehtikuntaa edustavat asiantuntijat

Valtiot Varsinaiset jäsenet Varajäsenet Bulgaria Mr Petko YOVCHEV Mr Boiko STOLINCHEV Ranska Mr Philippe-Charles DUBOIS Ms Nicole ROUX-LOUPIAC Romania Prof. Emil Barbu POPESCU Mr Vlad GAIVORONSCHI

B. Arkkitehtikoulutusta antavia korkeakouluja tai vastaavia oppilaitoksia edustavat asiantuntijat

Valtiot Varsinaiset jäsenet Varajäsenet Bulgaria Prof. Dr. Vesselina Russeva TROEVA Prof. Dr. Yordan RADEV Ranska Mr Jean-Pierre BOBENRIETHER Mr Jean-Michel KNOP Romania Prof. Stefan SCAFA UDRISTE Prof. Virgil ONOFREI

C. Jäsenvaltioiden toimivaltaisia viranomaisia edustavat asiantuntijat

Valtiot Varsinaiset jäsenet Varajäsenet Bulgaria Ms Ivana RADONOVA Ms Zara DOBREVA Ranska Ms Laurence CASSEGRAIN Ms Claudie VIATTE Irlanti Mr Chris O'GRADY Romania Prof. Sanda Marina BADULESCU Ms Oana Mihaela SALOMIA

Tehty Brysselissä 8 päivänä toukokuuta 2007. Neuvoston puolesta Puheenjohtaja P. STEINBRÜCK

(1) EUVL L 223, 21.8.1985, s. 26.

(2) EUVL C 68, 21.3.2006, s. 6.
(9)

Esittelevien jäsenvaltioiden toimitettua arviointiraporttien luonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Asiakirja-aineistojen tarkastelua jatketaan sen vuoksi edelleen, eikä arviointia ole mahdollista saada päätökseen direktiivissä 91/414/ETY säädetyssä määräajassa.
FI Euroopan unionin virallinen lehti L 119/30

NEUVOSTON PÄÄTÖS,

tehty 16 päivänä huhtikuuta 2007,

yhteisön puolesta kansainvälisessä viljaneuvostossa omaksuttavasta kannasta viljojen kauppaa koskevan vuoden 1995 yleissopimuksen voimassaolon jatkamiseen

(2007/317/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan toisen alakohdan kanssa,

ottaa huomioon komission ehdotuksen,

sekä katsoo seuraavaa:

Yhteisö on päätöksellä 96/88/EY (1) tehnyt viljojen kauppaa koskevan vuoden 1995 yleissopimuksen, jonka voimassaoloa on säännöllisin väliajoin jatkettu kahdella vuodella. Viimeksi yleissopimuksen voimassaoloa jatkettiin kansainvälisen viljaneuvoston päätöksellä vuoden 2005 kesäkuussa, ja se on nyt voimassa 30 päivään kesäkuuta 2007. Yleissopimuksen voimassaolon jatkaminen edelleen on yhteisön edun mukaista. Komissio, joka edustaa yhteisöä kansainvälisessä viljaneuvostossa, olisi sen vuoksi valtuutettava äänestämään voimassaolon jatkamisen puolesta,

ON PÄÄTTÄNYT SEURAAVAA:

Ainoa artikla

Yhteisön kantana kansainvälisessä viljaneuvostossa on äänestää sen puolesta, että viljakauppaa koskevan vuoden 1995 yleissopimuksen voimassaoloa jatketaan kahdella vuodella.

Komissio valtuutetaan ilmaisemaan tämä kanta kansainvälisessä viljaneuvostossa.

Tehty Luxemburgissa 16 päivänä huhtikuuta 2007. Neuvoston puolesta Puheenjohtaja H. SEEHOFER

(1) EYVL L 21, 27.1.1996, s. 47.
(1)

Hevosen näivetystauti (equine infectious anaemia) on virustauti, joka vaikuttaa vain heimoon Equidae kuuluviin eläimiin. Hevosen näivetystautitartunta saattaa jäädä huomaamatta, ellei kuolema johdu akuutista kliinisestä kohtauksesta. Itämisaika on yleensä yhdestä kolmeen viikkoa, mutta se voi olla jopa kolme kuukautta. Tartunnan saanut hevoseläin on tartunnan kantaja loppuikänsä, ja se voi levittää tartunnan muihin hevoseläimiin. Tartunta tapahtuu tartunnan saaneen hevoseläimen veren siirtymisestä todennäköisimmin verta imevän paarman välityksellä tai kohdussa sikiöön taikka saastuneiden neulojen tai viruksen sisältävien verituotteiden käytöstä.
1)

Korvataan 1 artikla seuraavasti: ”1 artikla 1. Ollakseen merkittävissä rotunsa kantakirjan pääjaksoon eläimen on a) polveuduttava vanhemmista ja isovanhemmista, jotka on merkitty kyseisen saman rodun kantakirjan pääjaksoon; b) oltava yksilöity ja merkitty Euroopan parlamentin ja neuvoston asetuksen (EY) N:o 1760/2000 (5) ja sen täytäntöönpanemiseksi annettujen sääntöjen mukaisesti; c) polveuduttava kantakirjan sääntöjen mukaisesti. 2. Poiketen siitä, mitä 1 kohdan a alakohdassa säädetään, eri rotuihin kuuluvat puhdasrotuiset eläimet tai puhdasrotuisten eläinten jälkeläiset voidaan uuden rodun kantakirjan perustamisajanjakson aikana merkitä suoraan kyseisen kantakirjan pääjaksoon. Uuden rodun perustamisajanjakso on määritettävä jalostajien järjestön tai yhdistyksen jalostusohjelmassa toimivaltaisten viranomaisten valvonnassa ja niiden suostumuksella päätöksen 84/247/ETY mukaisesti. Uudelle rodulle on annettava nimi, jota ei voida sekoittaa olemassa olevan rodun nimeen. 3. Kun uuden kantakirjan pääjaksoon merkitään eläin, joka itse tai jonka vanhemmista toinen on jo merkitty johonkin olemassa olevaan kantakirjaan, olisi annettava viittaus kyseisen olemassa olevan kantakirjan nimeen ja alkuperäiseen numeroon, johon eläin tai sen vanhempi merkittiin eläimen synnyttyä.
(2)

Alueiden komiteassa on vapautunut kuusi jäsenen paikkaa Christos CHATZOPOULOUSin, Dimitrios STAMATISin, Theodora BAKOYANNIn, Andreas KARAVOLASin, Pavlos KAMARASin ja Panayotis TZANIKOSin toimikausien päätyttyä. Yksi jäsenen paikka on vapautunut Konstantinos TZATZANISin erottua. Alueiden komiteassa on vapautunut viisi varajäsenen paikkaa Theodoros GEORGAKISin, Georgios KOUTSOULISin, Georgios MACHIMARISin, Ioannis SPARTSISin ja Spyros SPYRIDONin toimikausien päätyttyä,
(3)

Rhynchophorus ferrugineus (Olivier) -organismia ei ole mainittu direktiivin 2000/29/EY liitteessä I tai II. Raportissa, joka koskee erästä rajalliseen saatavilla olevaan tieteelliseen tietoon perustuvaa tuholaisriskinarviointia, on kuitenkin osoitettu, että mainittu organismi aiheuttaa vakavia vaurioita puille ja että se on erityisen tappava tietyille kasvilajeille, jotka kuuluvat Palmae-heimoon ja joiden rungon läpimitta on tyvestä mitattuna yli 5 cm (’tartunnalle alttiit kasvit’). Tartunnalle alttiita kasveja on monissa Euroopan osissa, erityisesti etelässä, jossa niitä on istutettu paljon koristetarkoituksiin ja jossa niillä on suuri merkitys ympäristölle.
(6)

Uusien jäsenvaltioiden mukaan tuotantoon ja kauppaan on voinut laskentajaksolla vaikuttaa kehittyvä suuntaus, erityisesti koska Euroopan unionin mahdollinen tuleva jäsenyys on tuolloin vaikuttanut niiden talouden kehitykseen. Jos tällainen suuntaus jätetään huomiotta, varastot voidaan arvioida liian suuriksi. Sen vuoksi käyttöön on otettu mekanismi laskelmien mukauttamiseksi tällaisen suuntauksen huomioon ottamiseksi sekä tuotannon että kaupan osalta. (Kyseisen mekanismin soveltamisen myötä myös kotimaisen kulutuksen vastaavien suuntausten pitäisi tulla huomioon otetuiksi.)
(3)

Komissio on tehnyt yhteisesti hyväksyttyinä pöytäkirjamerkintöinä sopimuksen 6 päivänä joulukuuta 2006 Brasilian liittotasavallan ja 23 päivänä marraskuuta 2006 Thaimaan kuningaskunnan kanssa, joista ensimmäisellä on CN-koodeihin 0210 99 39 ja 1602 31 kuuluvien tuotteiden pääasiallisen toimittajan asema ja CN-koodiin 1602 32 19 kuuluvien tuotteiden huomattavan toimittajan asema ja jälkimmäisellä on CN-koodiin 0210 99 39 kuuluvien tuotteiden huomattavan toimittajan asema ja CN-koodiin 1602 32 19 kuuluvien tuotteiden pääasiallisen toimittajan asema.
1)

Korvataan 2 a artikla seuraavasti: ”2 a artikla Poikkeus siirtokiellosta 1. Poiketen siitä, mitä direktiivin 2000/75/EY 6 artiklan 1 kohdan c alakohdassa säädetään, seuraavat eläimet vapautetaan siirtokiellosta 20 kilometrin vyöhykkeellä: a) eläimet, jotka on tarkoitus siirtää 20 kilometrin säteellä tartuntatilasta olevalle tilalle; b) eläimet, jotka on tarkoitus kuljettaa suoraan teurastamoon, joka sijaitsee lähetystilaa ympäröivällä rajoitusvyöhykkeellä; c) eläimet, jotka on tarkoitus siirtää tilalle, joka sijaitsee lähetystilaa ympäröivällä rajoitusvyöhykkeellä ja tartuntatilaa ympäröivän 20 kilometrin säteen ulkopuolella, sillä edellytyksellä, että i) tätä varten on saatu ennakkosuostumus lähetystilan ja määränpäänä olevan tilan sijaintipaikan toimivaltaisilta viranomaisilta, joiden edellyttämiä eläinten terveyttä koskevia vaatimuksia toimenpiteistä bluetongue-viruksen leviämistä vastaan ja eläinten suojelemisesta vektorihyönteisiltä noudatetaan; tai ii) taudinaiheuttajan tunnistustesti on tehty liitteessä II olevan A osan 1 kohdan c alakohdan mukaisesti; tulosten on oltava negatiivisia, ja testi on tehtävä näytteestä, joka on otettu 48 tunnin kuluessa ennen siirtoa kyseiseltä eläimeltä, joka on täytynyt suojata vektorihyönteisiltä vähintään siitä ajankohdasta alkaen, jona näyte on otettu, ja jota ei ole saanut siirtää määränpäänä olevalta tilalta, paitsi välittömästi teurastettavaksi tai kyseisen liitteen A osan mukaisesti; d) eläimet, jotka on tarkoitus kuljettaa tilalle tai suoraan teurastamoon, joka sijaitsee lähetystilaa ympäröivän rajoitusvyöhykkeen ulkopuolella, mukaan luettuna eläimet, jotka on tarkoitettu yhteisön sisäiseen kauppaan tai vientiin, sillä edellytyksellä, että i) tätä varten on saatu ennakkosuostumus niiden jäsenvaltioiden toimivaltaisilta viranomaisilta, joissa lähetystila ja määränpäänä oleva tila sijaitsevat, ja näiden toimivaltaisten viranomaisten edellyttämiä eläinten terveyttä koskevia vaatimuksia toimenpiteistä bluetongue-viruksen leviämistä vastaan ja eläinten suojelemisesta vektorihyönteisiltä noudatetaan; ja ii) vähintään 3 tai 4 artiklassa säädettyjä edellytyksiä noudatetaan; ja iii) kun on kyse eläimistä, jotka on tarkoitettu yhteisön sisäiseen kauppaan, alkuperäjäsenvaltion on varmistettava, että seuraava huomautus lisätään neuvoston direktiiveissä 64/432/ETY, 91/68/ETY ja 92/65/ETY vahvistettuihin vastaaviin terveystodistuksiin, tai kun eläimet on tarkoitettu vientiin, että se lisätään päätöksessä 93/444/ETY vahvistettuun terveystodistukseen ’Eläimet täyttävät päätöksen 2005/393/EY vaatimukset’.”.
(2)

Alueiden komiteassa on vapautunut yksi jäsenen paikka Uldis AUGULISin. toimikauden päätyttyä. Alueiden komiteassa on vapautunut varajäsenen paikka, kun Aleksandrs LIELMEŽS on nimetty jäseneksi. Alueiden komiteassa on vapautunut yksi varajäsenen paikka Gunārs LAICĀNSin toimikauden päätyttyä,